Miten+renessanssi+näkyi+muissa+taiteissa?



Renessanssi vaikutti eri taiteisiin monella tapaa, ja oli suuri kehitysaskel taiteen historiassa. Reneissanssin ajalta on jäänyt paljon taideteoksia, joiden tekijöiden nimet ovat niiden ansiosta painuneet syvälle historiaan. Mahdollisesti kuuluisimmat renessanssitaiteilijat olivat __[|Michelangelo]__ sekä [|Leonardo Da Vinci].

Michelangelo on tunnettu kuvanveisto- sekä maalaustaidoistaan ja hänen tunnetuimpia töitään ovatkin esimerkiksi [|Sikstuksen kappelin freskot] sekä [|Pietà-veistos] Vatikaanissa. Leonardo Da Vinci taas oli todellinen renessanssimies, eli sekä tieteiden että taideiden tuntija ja osaaja. Hän on tunnettu taideteoksistaan, joista kuuluisimmat ovat [|Mona Lisa] sekä [|Pyhä ehtoollinen], mutta tämän lisäksi hän oli myös tiedemies sekä keksijä. Hänen piirrustuksia on löydetty, joiden perusteella hänen tiedetään suunnitelleen mm. helikopteria, panssarivaunua ja laskuvarjoa. Eräs hänen ansiokkaimmista saavutuksista oli, että hän keksi tekniikan, jolla maalauksessa saadaan valo ja varjo yhdistettyä ilman erillisiä rajaviivoja.

Renessanssin aikana taide ja tekniikka kehittyivät jatkuvasti, ja esimerkiksi perspektiivi on keksitty silloin taidemaalaustekniikkana. Vaikka taiteen tarkastelukohteena säilyivät myös aiemmin kuvatut uskonnolliset tapahtumat, paljon aiheita haettiin mytologiasta. Taideteoksiksi voidaan myös luokitella tieteelliset luonnokset, joita myös muunmuassa Leonardo Da Vinci on piirtänyt. Tällaisista luonnoksista mahdollisesti tunnetuin on Da vincin ihmisanatomiaa tutkiva [|Vitruviuksen mies].

Renessanssin ajan arkkitehtuurissa pyrittiin palaamaan antiikin loistoon, ja sen saavuttamiseksi arkkitehtuurissa alettiin käyttää paljon matemaattisia teorioita ja perspektiivilakeja. Erilaisia geometrisia muotoja käytettin paljon ja varhaisrenessanssin aikaan rakennuksissa käytettiin tiukkaa kerrosjakoa. Ominaisia piirteitä renessanssin ajan arkkitehtuurille olivat kupolirakennelmat keskeisrakennuksissa, esimerkiksi kirkoissa. Renessanssin aikaan käytettiin myös paljon päätykolmioita ja roomalaisia pylväitä, sekä loggioita, eli avoimia pylväskäytäviä. Tavoitteena renessanssin arkkitehtuurissa oli harmonia, geometrinen puhtaus sekä tasapaino.